LidanRubinov/Halacha-QA huggingface dataset:
שאלה: תלות רגשית: אשמח לקבל כמה תשובות. אני בת 18 לפני גיוס.אז ככה יש איזה חברה לשעבר שפעם היינו קרובות והיום כבר לא (עברה עיר,חברים חדשים,כבר התגייסה) בקיצור פתחה פרק חדש בחיים שלה ואני לא מצליחה גם לפתוח פרק חדש, החברות איתה ממש חסרה לי אני מרגישה שאני רוצה להיות חלק מהחיים שלה כיאילו היא המודל לחיקוי שלי או משהו כזה אם תישאלו אותי ממה נובעת כל האהבה הזאת אלייה אני אגיד שבגלל הבן אדם שהיא לא כי היא יפה או מושכת. אני מתנהגת כמו מעריצה רק מחפשת לדבר איתה על כל פרט שולי וזה גורר לחפירה מצידי, אני מחפשת להיות איפה שהיא נמצאת( מסיבות, ימי הולדת של חברים משותפים ) אני אובססיבית אלייה ברמות, אם זה לבדוק כל כמה דקות מתי היא התחברה פעם אחרונה ל וואטספ ועוברות מחשובות שאם לשלוח לה הודעה או לא ואם אני עוקבת אחרייה בפייסבוק.כיאילו חדוב לי לדעת שה איתה ואם היא צריכה משהו אני שם בשבילה וחשוב לי להראות לה את זה למרות שהיא לא צריכה את זה.שלא תבינו לא נכון אני סטרייטית לחלוטין זה פעם ראשונה שזה קורה לי אם חברה והרגשות האלו נמשכות תקופה ארוכה של כמה שנים. אני כן מציאותית ולא חייה בנדמה לי ובטח שלא משלה את עצמי פשוט זה מעיק עליי כל המחשבות עלייה וכל הניסיונות להתקרב אלייה ולחזור להיות שוב חברות שזה לא ניראה כלכך באופק. מה אוכל לעשות? גם כדי לגרום לי לשקט נפשי ממנה, או גם לנסות להתקרב אלייה, ממה זה נובע בכלל? אפשר לצאת להוציא אותה מהמחשבות? זה מפריע לי שהיא נמצאת שם! על הפניית צומת ליבכם על הבעיה שלי.
תשובה: תופעה זו מוכרת מאוד בעולם הפסיכולוגיה. זה נקרא: "תלות רגשית". בדרך כלל (לא תמיד) זה נובע בגלל שהבן אדם האחר נותן לך תשומת לב מיוחדת, או מחמיא לך, או יפה מאוד בעיניך. המקובלים אומרים שלפעמים זה אותו שורש נשמה. מכיון שאיננו יודעים היום את שורשי הנשמות- לרוב צריך לעשות ניתוק מאותה חברה. ולא חיבור אליה. זו עבודה קשה. כי בקירבך יוקדת אהבה כאש אליה. אבל זו לא אהבת אמת, אלא אהבה ששורפת וכואבת ואינה בריאה. ברוב המקרים- זה עובר כאשר יש מישהו אחר שהוא מושא לאהבה. אז אם את חושבת שאת בוגרת ומוכנה כעת לחתונה- אז תכירי חבר על מנת להתחתן איתו. תופעת התלות הרגשית שייכת ב-10 אחוז מכלל האוכלוסיה, וביותר באוכלוסיה הדתית. את נורמלית לחלוטין אין לך ממה לחשוש. ממליץ לך לדבר עם רועי אביחי מיד בנימין, הוא כתב ספר על זה. וזה יכול מאוד לעזור לך. 08-8681200 כמו כן אני ממליץ להסתכל בקישור הבא: בהצלחה רבה בכל.
שאלה: חתונה: אני בחור בשיעור ה בישיבה הסדר. ב"ה עשיתי המון שינויים בחיים שלי. היום אני במצב שב"ה אני מוכן לחתונה. ( אני יוצא כבר 3 חודשים והולך מצויין ב"ה). יש דברים שיושבים בעמקי הלב וקשה מרוש לספר אותם. אחד הדברים זה שמירת הברית. היום אני נמצא במצב שעדיין קשה לי ולפעמים אני נופל, אך מצב זה השתפר מאוד משנים עברו. רציתי לשאול האם דבר כזה צריך לספר לחברה שלי? איפה הגבול בלספר על עצמך גם במקומות הכי כואבים? ת ושבוע טוב.
תשובה: ב"ה, לא צריך לספר דבר כזה, זה רק מפחיד ומבהיל, צריך לשדר חוסן גם אם יש התמודדויות קשות. גם לא צנוע לדבר על זה לפני החתונה. דני ארגמן
שאלה: מכנסיים בטיול: אני בחור בן 22. רציתי לדעת מה התורה וההלכה אומרות על מכנסיים לאישה?. האם מותר לבת ללכת במכנסיים בטיול (מסלול)? אם יש לי אחות שלא כל כך מחוברת הכי לדת. איפה הגבול שלי איתה? האם תמיד אני צריך לקבל אותה כמו שהיא? כמו למשל שהיא הולכת מכנסיים בטיול. האם אני צריך לצאת איתה לטיול? למרות שהיא אחותי. או להפך להימנע וללכת עם העקרונות שלי (ולמרות שזה יפגע בהואי המשפחתי.) ושבוע טוב
תשובה: ב"ה, מכנסים אסור לאישה, יש אומרים משום לא ילבש, ויש אומרים משום חוסר צניעות. אפשר ללכת לטיול, לכל אחד יש חסרונות, אם אתה רוצה לדבר איתה על זה תשאל אותה אם היא מעונינת לדבר ואם לא - תניח לה. דני ארגמן
שאלה: חיתוך ביצה בשבת: שבוע טוב. יש לי 3 נסיכים מדהימים בני 4 ומטה ואני בשבוע 40. לפני לידה. כל יום שבת אנחנו לא מסכימים על הלכה בנוגע לאוכל.: הילדים שלי מאוד קטנים.אני שמה להם בצלחת: רקס עגבניות,ביצה וג חנון. לפי דעתי סיכון לתת לילד קטן לאכול ביצה שהיא לא חתוכה או ג חנון אז אני חותכת להם ל-8 את הביצה ושמה בתוך הרסק. בעלי ממש מתרגז עליי ומקלל וממש משתגע ויומיים לא מדבר איתנו ולא מתייחס בכלל לילדים הכל בעצבים. (זה על בסיס קבוע) הוא לא ישאל את הרב שלו ולא יפתח ספר עם מותר או אסור. חשוב לציין שהוא נורא מקפיד עליי בנוגע לדת, כיסוי ראש, ותורה. אבל הוא עצמו אינו הולך לתפילות בבית כנסת ולא בבית. ממש רחוק מזה. הוא טוען שאסור בכלל לערבב ביצה עם רסק או ג חנון עם רסק!! בבקשה תפתרו לי את הבעיה הזאת. האם מותר או אסור? מאמא שכבר מתייאשת מהדת בצורה מחריפה!! לכם.
תשובה: ראשית כל, הכי חשוב שתפנו לייעוץ נישואין, כי המצב בבית בודאי לא יכול להמשך כפי שאת מתארת. לגבי השאלה ההלכתית, אין שום איסור לחתוך ביצה בשבת מכמה טעמים: 1) אין איסור טחינה אלא בגידולי קרקע (שו"ע או"ח שכ"א, ט ). 2) בחתיכת ביצה לשמונה חלקים מדובר בחתיכות קטנות, ואפילו לחתוך ירק לגודל כזה מותר (שו"ע או"ח שכ"א, י"ב - "המחתך את הירק דק דק חייב משום טוחן"). 3) בחתיכה מיד לפני האוכל מותר אפילו לחתוך ירק (שם ברמ"א ובב"י). בערבוב הביצה או הג חנון עם הרסק איני רואה שום סיבה לאסור. ובכל אופן כעס הוא בוודאי איסור חמור מהתורה. אכתוב כמה מקורות ממה שהפליגו רבותינו על זה, אף שוודאי דבר פשוט הוא ולא נצטרך אלא לעורר: א. בזוהר הקדוש (רעיא מהימנא ג  קרח קע"ט) נאמר: "כל הכועס כאילו עובד עבודה זרה", ובדומה לזה בגמרא שבת קה:. ב. באיגרת הרמב"ן: "הכעס היא מידה להחטיא בני אדם, וכל אמרו רבותינו : כל הכועס כל מיני גיהנום שולטים בו". ג. הרמב"ם בהלכות דעות פרק ב  הלכה ג : "הכעס מידה רעה היא עד למאוד, וראוי לאדם שיתרחק ממנה עד לקצה האחר. וילמד עצמו שלא יכעס ואפילו על דבר שראוי לכעוס עליו. אמרו חכמים הראשונים: כל הכועס כאילו עובד עבודת כוכבים, ואמרו שכל הכועס, אם חכם הוא - חכמתו מסתלקת ממנו, ואם נביא הוא - נבואתו מסתלקת ממנו, ובעלי כעס אין חייהם חיים. לפיכך ציוו להתרחק מן הכעס עד שינהיג עצמו שלא ירגיש אפילו לדברים המכעיסים. וזו היא הדרך הטובה ודרך הצדיקים הן עלובין ואינן עולבין, שומעים חרפתן ואינם משיבים". לכן ראשית כל פני לייעוץ נישואין כדי שיחזיר את ה והאהבה הראויה לשכון ביניכם. בהצלחה!
שאלה: כספי מעשר: לכבוד הרב. רציתי לדעת האם אני יכול להשתמש בכספי המעשר לסעודה שלישית לעילוי נשמת אבי?
תשובה: ב"ה, רק אם משתתפי הסעודה הם עניים. דני ארגמן
שאלה: הובלת חלב ביו  ט ושבת: איך ניתן להוביל חלב מהרפתות למחלבה ביו"ט ושבת כשראש השנה יוצא כמו השנה 3 ימים רצופים? מה ההיתרים ומה האיסורים? דחוף!
שאלה: האם לשלוח לגן ממ"ד או לגן חילוני: אנחנו הורים לילדה שבעוד שנה צריכה ב"ה להכנס לגן עירייה. אנחנו חילונים (שומרי מסורת - קידוש בשבת, כשרות, חגים, בית כנסת מדי פעם) ומההיכרות שלי עם מערכת החינוך החילונית בעיר מגורנו, וגם עם האוכלוסיה (הורי הילדים), אני לא בטוחה שאני רוצה לשלוח אותה לגן חילוני. לצערי, אין אצלנו מסגרת ביניים שנותנת לילדים קצת יותר לימודי יהדות ומסורת, מה שבהחלט היה פותר לי את הדילמה. האפשרות האחרת היא לשלוח אותה לגן ממ"ד (אני יודעת שהרבה חילונים עושים את זה) אבל מאחר שאנחנו, ואני אומרת את זה בצער רב, לא שומרים שבת או מקפידים על שמע ישראל ונטילות ידיים וכו, אני חוששת שזה עלול לבלבל אותה ורק לעשות נזקים. מצד שני (ואני מבינה שזה עול כבד על ילדה כזו קטנה.) בגלל שהיא מאוד חכמה ופעילה ב"ה, אני חושבת אולי היא תביא איתה כמה דברים הבייתה שיעשו קצת חשק גם לבעלי. בעיה נוספת היא, שאני לא יודעת מה יהיה אח"כ במעבר לכיתה א - לגבי הגן אני עוד יכולה לשכנע את בעלי, אבל אני לא בטוחה שהוא יסכים שהיא תלמד בבית ספר דתי. לסיכום - אני מתלבטת האם לשלוח אותה לגן ממ"ד שייתן קצת יותר ערכים דתיים ויהודיים שהיא לא מקבלת בבית, או שזה עלול מאוד לבלבל אותה ועדיף ללכת על חינוך חילוני כקו מנחה לאורך כל החיים, וזהו?
תשובה: הדאגה שלך ממתח רגשי כתוצאה מהסתירה בין הדרך של הגן והמציאות בבית בהחלט מובנת. אבל במקרה שלכם, הואיל וקיים בבית אורח חיים מסורתי, יש מענה הולם ל- רגשות הדתיים  שהגן יעורר אצל הילדה. לכן אני סבור שכל עוד מדובר בגן - אפילו גן חובה, את לא צריכה להיות מוטרדת. אבל כאשר מדובר על בית ספר - השאלה שלך צריכה מענה עמוק יותר. אתם חייבים לקבל החלטה משפחתית לפני שהילדה לומדת בבי"ס דתי. אתם לא חייבים לקבל על עצמכם שמירה מלאה (אין הכרח שאבא ילך לבית כנסת וכד ) אבל שמירת שבת וכשרות לעניות דעתי, היא בסיס לאיזה שהיא השלמה בין הבית ובית הספר. כשהילדה תגדל (בכיתה ג - ד) אפשר להסביר לה שאתם לא ממש דתיים אבל מסורתיים. אני מניח שילדה יכולה להבין זאת ולקבל זאת כמכנה משותף מספיק בין הבית ובית ספר שלה.
שאלה: כמוסות שמן נר הלילה: לכבוד הרב, אשמח לדעת אם כמוסות שמן נר הלילה של חברת "סולגאר" כשרות לשימוש. אני לוקחת אותן לטיפול בבעיות הורמונליות.
תשובה: אין על מוצר זה הכשר. כשמתקשרים לחברה הם מביאים את המספר של הרב של החברה. אני מציע לדבר איתו על מה ולמה אין על המוצר הכשר.
שאלה: שנה בלי קרי.:, השנה שמרתי על הברית ב"ה אבל לצערי היה לי מידי פעם קרי. הרב זה אפשרי בעז"ה בשנה הקרובה לנסות שלא יהיה קרי בכלל?
תשובה: יש מרחק עצום בין מה שאנחנו עושים ברצוננו ובין מה שקורה בלי כוונה. נכון שצריך להשתדל לא לחשוב מחשבות והרהורים. אבל אם אתה עושה את ההשתדלות שלך אתה לא צריך להתייסר על דברים שקורים בלי כוונה. קרי לילה אינו חטא.
שאלה: אישה עם אישה: אישתי לא לסבית אך היא מאד רוצה להיות עם אישה. האם זה מותר?
תשובה: הצורך של אשתך צריך להדליק נורה אדומה! אני חושש מאוד שעצם הצורך מעיד על קושי בזוגיות, שווה לברר את הצורך במישור טיפולי: תגשו יחד ליועצת זוגית או פסיכולוגית. באשר לצד ההלכתי - הדבר אסור ופסול. הגמרא וגם הרמב"ם שוללים מעשים אלו בתכלית: הגמרא קוראת לזה  פריצות : "דאמר ר  הונא: נשים המסוללות זו בזו   פסולות לכהונה  ואפילו לרבי אלעזר, דאמר: פנוי הבא על הפנויה שלא לשם אישות עשאה זונה, הני מילי איש, אבל אשה   פריצותא בעלמא". הרמב"ם קורא לזה  מעשה מגונה  ו- תועבה. הרמב"ם קובע שראוי להכות אותן מכת מרדות - כמי שעוברת על תקנות ח. רמב"ם פירוש המשניות - מסכת סנהדרין פרק ז משנה ד "וכמו כן המעשה המגונה הנוהג בין הנשים ג"כ מביאות אשה על אשה הוא מעשה תועבה, אבל אין בו עונש לא מן התורה ולא מדרבנן, ואין אחת משתיהם נקראת זונה ואינה נאסרת על בעלה ואינה אסורה לכהן, וזה שקורין חכמים נשים המסוללות זו בזו והוא נגזר מן מסלול והוא הדרך הכבוש, ועם היות שאין בו עונש כבר מנו זה המעשה מכלל תועבות המצרים, ואמרו בביאור כמעשה ארץ מצרים מה היו עושין איש נושא איש ואשה נושאת אשה ואשה נישאת לשני אנשים": כותב הרמב"ם בספרו היד החזקה - הלכות איסורי ביאה (פרק כא הלכה ח): "נשים המסוללות זו בזו   אסור. ו"ממעשה מצרים" הוא שהוזהרנו עליו שנאמר "כמעשה ארץ מצרים לא תעשו". אמרו חכמים: מה היו עושים? איש נושא איש, ואשה נושא אשה, ואשה נשאת לשני אנשים. אע"פ שמעשה זה אסור אין מלקין עליו שאין לו לאו מיוחד והרי אין שם ביאה כלל. לפיכך אין נאסרות לכהונה משום זנות. ולא תיאסר אשה על בעלה בזה שאין כאן זנות. וראוי להכותן מכת מרדות הואיל ועשו איסור. ויש לאיש להקפיד על אשתו מדבר זה ומונע הנשים הידועות בכך מלהכנס לה ומלצאת היא אליהן". ועיין דברים ארוכים ומפורטים
שאלה: נטיה לאותו מין: אישתי אינה לסבית אך היא מאד רוצה להיות עם אישה האם זה מותר?
תשובה: ב"ה, הדבר אסור בהחלט. פירוט תוכל למצא כאן. דני ארגמן
שאלה: איך להתקבל להדרכה?: הרב בסניף שלי בבני עקיבא (שבט נאמן) הסניף לא משהו.מדרדר מבחינה דתית ויש לי רצון חזק מאוד להיכנס להדרכה ולהשפיע ולשנות! יש לי כושר הנהגה וזה מאוד מתאים לי ואני ממסוגלת. הקטע הוא שלא בטוח יכניסו אותי להדרכה ואני רוצה לגרום להם לרצות שאני יכנס.אז איך אני עושה את זה? רומזת? או פשוט מדברת איתם תכלס? מה הצורה הכי טובה? דבר שני, אני לא בדיוק יכולה להגיד שהמצב בסניף הדרדר וזה.כי לא יכניסו אותי להדרכה אם אני יגיד את זה כי זה ישמע מתנשא.אני ממש רוצה להיכנס אז מה אפשר להגיד? למה אני מתאימה להדרכה? למה אני מכל הבנות? איזה דברים אני יכולה לומר שישכנעו?
תשובה: תסכימי אתי שאנחנו צריכים להשתדל מאוד להיות אמיתיים. גם בגלל שזו האמת, גם בגלל שזו הדרך שהכי משכנעת אחרים   על פי רוב אנשים מרגישים מתי אתה מדבר מעומק לבך ומתי אתה אומר דברים רק כדי לשכנע. לכן את צריכה לברר לעצמך בכנות מלאה   מה הסיבה הכי פנימית שגורמת לך לרצות להדריך. האם כל מה שמטריד אותך זה ההדרדרות בסניף? את יכולה לבדוק זאת בדרך פשוטה   תדמייני לעצמך שהסניף שלך לא מדרדר, האם במקרה כזה לא היית רוצה להכנס להדרכה? לא היה לך כל ענין בהדרכה? לפי מה שאת כותבת נראה שחשוב לך להדריך בלי קשר למצב בסניף. יש לך כשרון מנהיגות ואת רוצה לבטא אותו (זה לגמרי הגון) יש לך רצון להשפיע ולשנות וזה יפה מאוד גם אם הסניף לא מדרדר. על ההדרדרות בסניף את אומרת: "לא יכניסו אותי להדרכה אם אני יגיד את זה כי זה ישמע מתנשא". נראה שהאמירה הזאת שלך מעידה על כך שבתוך תוכך את מרגישה שיש בכך באמת משהו מתנשא: אכן מישהו שבא לתקן אחרים   האם זה לא מתנשא? האם הוא לא שם עצמו מעליהם? מי שרוצה להשפיע ולתקן דברים לא חייב לראות אותם גרועים ומקולקלים   זה נכון גם על האדם עצמו וגם על מקומות אחרים: אפשר לראות ולשמוח בטוב שיש ודווקא מתוך כך לרצות להשפיע ליותר טוב. אם אדם רואה עצמו רשע יש לו פחות רצון להיטיב מאשר אם הוא רואה עצמו צדיק   דווקא בתור צדיק יש לו יותר כוח ורצון להיות עוד יותר צדיק. דוקא אם תראי את הטוב והיפה שבסניף תהיה לך יותר התלהבות ושמחה לעשות את המקום יותר טוב ויותר יפה. עכשיו אפשר להשיב לשאלה שלך: א. את צריכה להציע את עצמך להדרכה מתוך עמדה פנימית אמיתית וכנה   לומר באופן ברור, דברים ברורים "אני רוצה להדריך בסניף הזה, אני מתאימה לכך בגלל." ב. הסיבות שאת תאמרי להם צריכות להיות אמיתיות לגמרי   לשם כך את צריכה לעשות  עבודה פנימית    לשנות את הגישה שלך כלפי הסניף, לגישה לא מתנשאת אלא מתלהבת ושמחה: את צריכה לראות את הטוב והיפה שיש בסניף, לאהוב את מה שקורה שם ומתוך כך לרצות להיות שותפה. ג. שימי לב   מי שבא  להשפיע ולשנות  רואה את עצמו  מעל  האחרים, זה גורם לדחיה והתרחקות. מי שבאמת אוהב ושייך   לא בא להשפיע אלא להיות שותף! ד. לסיכום: אחרי שתשני את הגישה שלך כלפי הסניף, אחרי שתחשבי על המקום דברים טובים וחיוביים, תדברי עם מי שקובע את המדריכים ותאמרי את כל האמת על עצמך ועל הסניף: "אני אוהבת ושייכת לסניף וכו  ועל עצמי אני יודעת שיש לי תכונות וכשרונות של הדרכה (כשרון מנהיגות וכו  ) ולכן אני אהיה מדריכה משקיעה ומתלהבת, אני מתכוונת לתת את הנשמה בשביל ההדרכה (בתנאי שזה אמיתי!)". אם לא תתקבלי להדרכה, אל תתיאשי מהאפשרות לבטא את כשרון המנהיגות שלך. יש עוד הרבה מאוד מסגרות שבהן אפשר לבטא מנהיגות. תתעניני ותמצאי מקום מתאים שבו תוכלי לבטא את המנהיגות שלך בדרך אמיתית וראויה. בהצלחה!
שאלה: האם אפשר לבקש יראת שמים: לרב. יש לי שאלה שמעסיקה אותי זמן רב מאד. מצד אחד כתוב: "הכל בידי שמיים חוץ מיראת שמיים", ומצד שני צריך לבקש על הכל שה יעזור לי לבחור או להתגבר על יצה"ר, כלומר: בחירה! אז איך זה יתכן שמצד אחד "חוץ מיראת שמיים" ומצד שני "לבקש בחירה", הלא ממילא הקב"ה נותן סייעתא דשמייא לבחירה (כלומר, לבחור בטוב)? מראש.
תשובה: יש אנשים כמוך שמתפללים ומבקשים שד  יעזור להם לבחור בטוב ולהתגבר על היצה"ר. יש אנשים אחרים שלא מתפללים על כך מפני שזה לא אכפת להם. זה החלק ש- לא בידי שמים  - כל אחד מחליט - בלי שהקב"ה מתערב, אם חשוב שתהיה לו  יראת שמים  או שזה לא אכפת לו. על כך נאמר  הכל בידי שמים חוץ מיראת שמים  - שהבקשה על יראת שמים היא החלטה שלך, היא לא נקבעת מלמעלה.
שאלה: מעשר כספים: לכבוד הרב, רציתי לחדד כמה דברים בקשר למעשר כספים. אנו משלמים כל חודש 1450 ש"ח לתלמוד תורה של בנינו והיינו בטוחים שבכך אנו יוצאים ידי חובה במעשר כספים. לאחרונה נודע לנו שלא ניתן להחשיב ת לתלמוד תורה כמעשר ולכן ברצוני לשאול: בעלי מרוויח 6500 ש"ח בממוצע, לפעמים פחות. אני מרוויחה כ3500 ש"ח. אני עובדת רק בשעות צהריים -ערב ולכן מגיעה אלינו בייביסיטר ששומרת על הילדים עד שבעלי חוזר, וזה מסתכם ב 500 ש"ח בחודש. האם זה אומר שהמשכורת שלי היא 3000 ש"ח או עדיין 3500? בנוסף יש לנו כמו לכל המשפחות בישראל קצבת ילדים של 950 ש"ח, האם קצבה זו נחשבת לחישוב מעשר כספים? לעיתים הוריי או הוריי בעלי נותנים לנו קצת כסף, האם כסף זה גם נחשב לחישוב מעשר? אז כמה בדיוק עליינו להפריש מעשר ולמי מומלץ להפריש על מנת שהכסף בטוח ייחשב למעשר? כרגע אנו מפרישים 170 ש"ח לעמותה הדואגת לעניים. ב מראש
תשובה: באופן עקרוני צריך לחשב את כל ההכנסות בלי הוצאות: משכורת נטו של בעלך, משכורת נטו שלך, קצבת ילדים ומתנות מההורים - כל הסכומים הללו הם ההכנסה ומהם צריך להפריש מעשר כספים. לא מחשיבים את הוצאות המטפלת וכד  אם אתם במצב כלכלי דחוק יש מקום להקלות שונות. כמו כן אפשר לעבוד (בישיבה או מסגרות חסד) בעבודה שחוסכת כסף למקום, בכך כאילו להעביר להם מעשר כספים. עיינו דברים מפורטים מאוד ומדוייקים בספרו של הרב אליעזר מלמד:
שאלה: קשר בעייתי:! אני יודעת שפונים אליכם המון בשאלות כאלה, מתנצלת על הטירחה, הייתי חייבת לשאול רב! אני בת 16 לומדת באולפנא נחשבת גרה ביישוב דתי ולא מהאלה שעושות שטויות ומתעסקות עם בנים. ובכל זאת, מדריך אחד מהצוות שלי בסניף שולח לי הודעות ומתקשר באופן קבוע ולי לא נעים להדוף אותו. ולאט לאט העניינים מתחממים והוא נפתח ושולח כינויים מביכים. אני יודעת ומבינה לגמרי כמה שזה לא ר הלכתית אבל אני לא יודעת איך לעצור את זה! ובכנות, זה גם לא מרגיש רע. אלא אפילו קצת נחמד!:( מה אני צריכה לעשות? גם מהצד ההלכתי וגם מהצד הרגשי? )כמובן ששיניינו שומרים נגיעה ולא נופלים לדברים, וגם בקושי מתראים) מראש!
תשובה: ב"ה, בהחלט התחלה כזו בגיל כזה היא בעיתית, את צריכה להיות החלטית קודם כל בינך לביו עצמך, לדעת שעל אף הנעימות והפרגון שיש בקשר הזה, הוא לא ראוי, הנעימות מקשה לקבל את ההחלטה, וגם גורמת לחשוב שזה לא כל כך בעיתי, אבל זה לא כך. למעשה צריך לבקש ממנו - מתוך בטחון - להפסיק את ההתכתבות וההתקשרויות. דני ארגמן
שאלה: דין ביטול ברוב: בעיה בכשרות שנתקלנו: הכנו חזרת ביתית על כלים בשריים (במטרה לאכול עם בשר). מסתבר, שהייתה בעיה בסוכר שהוכנס לחזרת- ילדה שלי הכניסה כפית מלוכלכת בחלב לקופסה כדי לקחת סוכר (זה היה כשבוע לפני שעשינו את החזרת). האם הסוכר הפך לחלבי וכל החזרת בעצם חלבית או בכלל אסור להשתמש בה? וכן אם כבר אכלנו חזרת עם בשר על כלים בשריים, מה דין הכלים? ב מראש.
תשובה: הכפית המלוכלכת בחלב הרטיבה מספר גרגירי סוכר - גרגירים אלו התערבבו עם גרגירים אחרים וחלקם אולי הגיע אל החזרת - אני לא יודע כמה כפיות סוכר הכנסת לחזרת, צריך לבדוק מה יחס הסוכר בחזרת. בסופו של דבר - אם כמות החלב שנדבקה בסוכר שהוספתם לחזרת היא ביחס של אחד לשישים בחזרת (נראה סביר מאוד שכך הוא) אז יש כאן דין ביטול ברוב והחזרת נשארה פרווה וכשרה לאכילה עם בשר. בכל מקרה הכלים בודאי כשרים. ועיינו
שאלה: למכור מוצר חשמלי למחלל שבת: לרב, האם מותר למכור לתת מותר חשמלי (מנוע לתריס) למחלל שבת? רוב הסיכויים שהוא יפעיל זאת גם בשבת.
תשובה: עיין
שאלה: כשרות נס קפה בחוץ לארץ: ב"ה ממה יש להיזהר שאוכלים מחוץ לארץ? האם נס קפה כשר באירופה? כלומר, מותר לשתות נס קפה בחוץ לארץ כשאני מכין את הקפה, אבל הקופסה של הנס קפה מחוץ לארץ? וקפה שחור מותר? האם מותר לאכול דג כמו סלומון ונסיכת הנילוס בחוץ לארץ? האם מותר לאכול פסטה בחוץ לארץ?
תשובה: אתה מתחיל בשאלה כללית, ממה יש להיזהר   והתשובה על כך היא, שצריך להיזהר כמעט מכל דבר המיוצר על ידי אדם. כלומר, דברים טבעיים   ירקות, פירות, דגים כשרים ניתן לצרוך (אם אינם מעובדים)   אולם כל השאר צריך שיהיו בהשגחה של גוף רבני מוסמך. ישנם לפעמים מוצרים, שאין בהם תערובת, כמו קפה שחור   שגם כן ניתן לסמוך על כשרותו. פסטה   צריך שתהיה כשרה מחשש של תערובות שונות.
שאלה: נראה לי שהתפילה לא מועילה: אני בת 16 וחצי למדת באולפנה. יש מורה שלמדה אותי מהאולפנה שכבר עברה את גיל שלושים ועדיין לא זכתה לזיווג הגון.היא בן אדם מדהים אני לא רואה שום סיבה לרווקות המאוחרת שלה אני יודעת שהיא מחפשת וכואב לי מאוד שהיא לא מוצאת. קיבלתי על עצמי החלטה לקראת היציאה לחופש הגדול לשמוע כל יום שיעור במכון מאיר כדי שהיא תמצא זיווג הגון. אני מתפללת עליה המון וכמעט כל מעשה טוב שאני עושה אני מבקשת בו גם זכות עליה(צדקה התנדבות תפילה ולמוד תורה) לצערי הרב לא חל שום שינוי מאז שקיבלתי את ההחלטה ואני יודעת שהיא עוד לא זכתה לזיווג נכנסתי ליאוש מן העניין וחשבתי יכול להיות שאין משמעות לתפילות שלי עליה ולהקדשת מעשים טובים שלי בשבילה?ובקיצור יש בכלל טעם לכל התפילות שלי עליה?
תשובה: הכוונות שלך לטובה אבל מרוב רצון טוב את מגיעה למקום לא טוב. האם את באמת חושבת שהקב"ה חייב לציית לך? הרי אינך חושבת כך לא על אמא שלך ולא על המורה שלך! האם את מצפה שכל מה שאת מבקשת מאמא שלך היא תעשה? כל מה שאת מבקשת מהמורה שלך היא תקיים? אז האם הקב"ה חייב לציית לכל הדרישות שלך? יהודי מאמין יודע שתפילות תמיד חשובות ותמיד טובות אבל לא תמיד נענות: התורה מלמדת אותנו ענין זה בברור: משה(!) לא מרפה מד  בבקשה להכנס לארץ - והתשובה היא "רב לך אל תוסף דבר אלי עוד בדבר הזה". את יודעת כמה תפילות התפללו בשואה? כמה תפילות התפללו בגירוש מהגוש? עקר התפילה אינה שד  יעשה את רצוננו אלא שאנחנו נפנה אל ד. התפילה מועילה למתפלל בעצם זה שהוא מרגיש קרוב אל ד. תראי כמה דברים טובים קראו לך בעקבות הקושי בזיווג המורה שלך: את לומדת שיעורים, מתפללת, עושה מעשים טובים - ובכלל חושבת על אחרים ולא רק על עצמך (מה שעל פי רוב קורה לנו.). הקב"ה ברא את הטוב והרע והם מעורבים זה בזה: בגלל קשיים של אחרים אנחנו מתקדמים למקומות טובים יותר. סבל של אדם אחד מעורר הרבה מאוד חסד מסביבו. יש בעולם חלוקת תפקידים ביננו ובין ד : החלק שלנו - לרצות טוב, להתפלל עליו ולפעול כמה שיותר שיהיה טוב לכולם. החלק של ד  - להשפיע את הטוב או למנוע אותו - אין לנו הבנה בדברים הללו, אבל אנחנו יודעים שזה כך. בתהילים(כז  יד) כתוב: "קוה אל ד  חזק ויאמץ לבך וקוה אל ד " יש כאן חזרה על הביטוי קוה אל ד  - הוא כתוב בתחילת הפסוק ובסופו. רש"י מסביר זאת: "וקוה אל ה  - ואם לא תתקבל תפלתך חזור וקוה".
שאלה: הריון עם עובר עם תסמונת דאון: רציתי לשאול עם במקרה של הריון של עובר עם תסמונת דאון יש מקום בהלכה לשות הפלה? אני שואלת מתוך התעניינות ולכן אשמח לתשובה ישירה ופשוטה
תשובה: יש מחלוקת בענין עייני באריכות:
שאלה: לא שולטת על דחף שלילי: אני מתמודדת זמן רב עם בעיה, מדי פעם יוצא לי להכשל במראות אסורים. זה לא דבר יום יומי אך מידי פעם אני מרגישה איזשהו דחף גדול לראות דברים לא צנועים ואני לא מצליחה לשלוט עליו. ובמובן מסוים אפילו רוצה בזה ונהנת. אבל אחר כך מגיעות רגשות אשם וצער. שאלתי היא מה אני יכלה לעשת קודם כל כדי שהרצון הזה ימוגר ממני, וגם אם הוא ישנו איך מתמודדים עם הדחף הזה? זה ממש יושב לי על הלב, ומעציב אותי כשאני נכשלת. אשמח אם תהיה לך תשובה עבורי.
תשובה: השאלה שלך מביאה אותנו לתחום רחב בהלכה - תחום שלעיתים נראה לנו (בטעות!) מכביד ומיותר   סייגים. סייג פרושו  גדר  - כמו שעושים גדר לפני תהום כדי שלא יפלו אליה. לדוגמה: איסור ייחוד איש ואישה במקום שלא רואים אותם הוא משום סייג - שלא יכשלו חלילה בעבירה ממש (זו דעת הרמב"ם - איסורי ביאה פרק כב הלכות יט - כ). המצב שאת מתארת אומר שבשעת העבירה כוח הרצון שלך נחלש והוא לא מצליח לעצור אותך. לכן את צריכה להתנהג בדרך שתמנע ממך להגיע בכלל למצב שמאפשר עבירה. את צריכה ללמוד את עצמך - באלו נסיבות את עלולה להכשל? באיזה מקום וזמן זה מתאפשר: כשאת לבד עם המחשב? כשאת עצובה? כשאת משועממת. כאן עליך להקדים תרופה למכה - למנוע מעצמך מלהכנס למצב כזה: לא להיות לבד עם המחשב במקום שאין עוד אנשים. לא להתבודד עם המכשיר הנייד כשאת עצובה או משועממת וכד  כשהרצון חלש - הרגלים נכונים יכולים לשמור עלינו, אבל לשם כך צריך להתמסר להרגלים הללו ולא לוותר לעצמנו. בהצלחה!
שאלה: מימוש עצמי: המורה שלי תמיד אמרה שיש כישרון אחד שאיתו באנו לעולם, ואת הכישרון הזה צריך לייצג אותו להשתמש בו אחרת יש דין בעולם הבא. יש לי כישרון וחלום. מגיל קטן אני כובתבת ומצליחה מאוד אני בת 19 וסיימתי לכתוב שני ספרים מהדמיוני וכמה סיפורים קצרים מאוד. אני רואה את זה כתחביב ולא כחלום והחלום שלי הוא לעבוד במד"א זה הדבר היחיד שמשקיע בשבילו המון. רציתי לשאול כבוד הרב האם אני צריכה להמשיך עם הכישרון שקיבלתי מהבורא עולם או אני צריכה להגשים את החלום שלי. האם יש איזה שהוא עונש או איזה שהוא בעיה בזה שאני סותרת את הכישרון שקיבלתי מהקב"ה
תשובה: לא שמעתי שיש עונש בעולם הבא למי שלא מבטא את כשרונותיו. אבל בעולם הזה, יש סבל רגשי ונפשי לאדם שלא חי את האמת הפנימית שלו. זה יוצר מתח, תסכול ועוד רגשות שליליים. לעיתים קרובות אנשים נמשכים לתפקידים שלא מבטאים את האמת הפנימית שלהם אלא איזו תחושה חיצונית של הצלחה. יש מי שנדמה לו שלהיות טייס זה משהו נורא מרגש, יש מי שחולם להיות קצין משטרה מפני שזה נראה לו מאוד מיוחד, יש מי שרוצה להיות זמר מפני שזה נראה לו זוהר. נראה לי שזה הענין שהמורה שלכם רצתה להנחיל לכם: לא לרדוף אחרי השגים חיצוניים, אלא לבקש את האמת הפנימית וכך לממש את עצמכם בדרך בריאה ושמחה. אגב, אנחנו מאמינים שהתורה והמצוות הם חלק מהאמת הפנימית של כל יהודי. המסקנה היא להקשיב בכנות רבה לעצמך ולבחון מה האמת(!) הפנימית ברצון שלך לעבוד במד"א. במקרה שלך נראה שאין סתירה בין כתיבה יוצרת ובין עבודה במד"א. רוב הסופרים לא מתפרנסים מהכתיבה שלהם. לכן את יכולה בהחלט להגשים חלום כפול: להתפרנס מעבודה במד"א ובזמן הנותר לכתוב ספרים. בהצלחה!
שאלה: מתי צריך להגיד: 1.מתי צריך להגיד "אשר יצר"? 2.מתי צריך להגיד "בורא נפשות"?
תשובה: ב"ה, שלופ וברכה, אשר יצר אומרים אחרי שמתפנים בין גדולים ובין קטנים. בורא נפשות אומרים אחרי מאכל או משקה, כדלהלן: אחרי ירקות או פירות שאינם משבעת המינים. אחרי משקה שאינו יין, בתנאי ששתה רביעית בבת אחת. דני ארגמן
שאלה: חלום על באבא סאלי: לילה טוב, ביום שיש בלילה חלמתי שאני מתבוננת בתמונה ורואה את הרב הבאהא סאלי, יש משהי מאחורה שלא נראת שאני אומרת לה הרב הזה מת והיא עונה לי הוא לא מת הוא חי! רציתי לדעת מה זה אומר??? חשוב לציין כי אני לא בחורה דתית אבל מאמינה בעל רמ ח אבריי בשם!
תשובה: . "צדקים במיתתם נקראים חיים."הם חיים ממש הם איתנו ובקירבנו הם מתפללים עלנו ושומרים שלא ניפול חלילה לבורות עמוקים מדאי. לכן בחלום לפעמיםאנו מקבלים מסר ותיזכורת על כך.חלום שמעורר אותנו למחשבה ולמעשים טובים בזכות התערבתו של הצדיק לפעמים מחזירה אותנו לעצמנו לקיום המצוות ולתורה ולמסורת האבות או במילים אחרות זכות האבות והצדקים עומדים לנו לעתיד.